**LISA 2**. Lugu kahest sõbrast

Elasid kord kaks sõpra: (Uku) Uljaspea ja (Toomas) Tarkpea (eesnimed võib soovi korral ütlemata jätta või asendada, kui rühmas on samanimelisi lapsi). Uljaspea ja Tarkpea kohtusid lasteaias, kus neist said kohe suured sõbrad. Uljaspea elab linnas ja Tarkpea maal.

On reede, Tarkpea helistab Uljaspeale ja kutsub teda kinno. Uljaspea küsib vanematelt luba ning kui luba selleks saadud, otsustataksegi õhtul kinno uut 3D multikat vaatama minna. Lepitakse kokku, et kohtutakse kinomaja ees (NÄIDATA PILTI KINOMAJAST).

On õhtu ja sõbrad sätivad end multikat vaatama. Kuna Tarkpea elab maal, peab tema sõitu alustama varem sest sõit kinno võtab aega. Niisiis istuvadki nad emaga autosse, kinnitavad turvavööd, pingutavad need ning sõit linna võibki alata. Samal ajal, kui Tarkpea koos emaga linna hakkab jõudma, alustab isaga kodu juurest sõitu ka Uljaspea. Ta istub autosse, hakkab turvavööd haarama ja mõtleb endamisi: „Häh, seda turvavööd mul küll praegu vaja pole, kino on ju kohe siin samas ja pealegi minuga ju nagunii õnnetust ei juhtu!“ Poisid on juba peaaegu kino juures, kui jalakäija ootamatult teele astub. Mõlemad autod pidurdavad. Tarkpea pääseb ehmatusega ja tema on terve. Mis juhtus aga Uljaspeaga? – Uljaspea lendas autost välja ja saab haiget. Arutelu turvavöö kasutamise vajalikkuse üle.